CELEX: E2007J0009
Language: sk
Date: 2008-07-08 00:00:00
Title: Rozsudok Súdneho dvora z 8. júla 2008 , v spojených veciach E-9/07 a E-10/07 L'Oréal Norge AS (vec E-9/07 a vec E-10/07); L'Oréal SA (vec E-10/07) proti Per Aarskog AS (vec E-9/07); Nille AS (vec E-9/07); Smart Club AS (vec E-10/07) (Vyčerpanie práv z ochrannej známky)

30.10.2008   
            
            
               SK
            
            
               Úradný vestník Európskej únie
            
            
               C 275/20
            
         
      ROZSUDOK SÚDNEHO DVORA
   
   z 8. júla 2008,
   v spojených veciach E-9/07 a E-10/07 L'Oréal Norge AS (vec E-9/07 a vec E-10/07); L'Oréal SA (vec E-10/07) proti Per Aarskog AS (vec E-9/07); Nille AS (vec E-9/07); Smart Club AS (vec E-10/07)
   
      (Vyčerpanie práv z ochrannej známky)
   
   (2008/C 275/09)
   V spojených veciach E-9/07 a E-10/07 medzi L'Oréal Norge AS a L'Oréal SA na jednej strane proti Per Aarskog AS, Nille AS a Smart Club AS na strane druhej – žiadostiach o výklad prvej smernice Rady z 21. decembra 1988 o aproximácii právnych predpisov členských štátov v oblasti ochranných známok (89/104/EHS) na Súdny dvor EZVO podaných Follo tingrett (súd pre región Follo) a Oslo tingrett (okresný súd v Oslo), Súdny dvor v zložení Thorgeir Örlygsson, predsedajúci sudca, Henrik Bull, sudca-spravodajca a Martin Ospelt, (ad hoc) sudca, vyniesol 8. júla 2008 rozsudok, ktorého výroková časť znie takto:
   
                
            
            
               
                  Článok 7 ods. 1 prvej smernice Rady z 21. decembra 1988 o aproximácii právnych predpisov členských štátov v oblasti ochranných známok (89/104/EHS) sa má vykladať v tom zmysle, že vylučuje, a to bez ohľadu na pôvod príslušných tovarov, jednostranné zavedenie zásady medzinárodného vyčerpania práv z ochrannej známky alebo jej zachovanie.